శృతిక

శ్రుతికా అర్జున్ (జననం 1986 సెప్టెంబరు 18) భారతీయ నటి, వ్యవస్థాపకురాలు, టెలివిజన్ వ్యాఖ్యాత. తమిళ భాషా చిత్రాలలో రెండేళ్లపాటు నటించిన ఆమె వినోద పరిశ్రమ నుండి నిష్క్రమించింది, కానీ 2022లో, రియాలిటీ టీవి సిరీస్ కుకు విత్ కోమాలి మూడవ సీజన్‌తో తిరిగి వచ్చింది. అందులో ఆమె విజేతగా నిలిచింది.

 వ్యక్తిగత జీవితం 
శివశంకర్, కల్పన దంపతులకు 1986 సెప్టెంబరు 18న శృతిక జన్మించింది. ఆమె తాతయ్య నటుడు తెంగై శ్రీనివాసన్. ఆమె చెన్నైలోని ఆదర్శ్ విద్యాలయ హయ్యర్ సెకండరీ స్కూల్‌లో చదువుకుంది. ఆమె కజిన్ యోగి, సోదరుడు ఆదిత్య కూడా సినిమా నటులె. 

ఆమె వ్యాపారవేత్త అర్జున్‌ను వివాహం చేసుకుంది, వారికి ఒక కుమారుడు. 2018లో, హ్యాపీ హెర్బ్స్ అనే ఆయుర్వేద స్కిన్ బ్రాండ్‌ను శ్రుతిక స్థాపించింది.

 కెరీర్ 
16 సంవత్సరాల వయస్సులో, శ్రుతిక శ్రీ (2002)లో సూర్య సరసన నటించి మెప్పించింది. మలయాళ చిత్రం స్వప్నం కొండు తులాభారంలో ఆమె అమ్ము పాత్ర సమీక్షకుల ప్రశంసలు అందుకుంది. శృతిక తమిళ చిత్రాలైన తితికిదే, నల దమయంతిలలో కూడా సహాయక పాత్రలు పోషించింది.

ఆమె తన విద్యపై దృష్టి పెట్టడానికి చిత్ర పరిశ్రమను విడిచిపెట్టింది, కానీ 2022లో, కుకు విత్ కోమాలి అనే రియాలిటీ సిరీస్ మూడవ సీజన్‌తో తిరిగి వచ్చింది, అందులో ఆమె విజేతగా నిలిచింది.

 మూలాలు 
వర్గం:1986 జననాలు
వర్గం:భారతీయ సినిమా నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:కుకు విత్ కోమాలి పోటీదారులు